Italiya hukumati mamlakatda o‘tkaziladigan futbol o‘yinlarida tomoshabinlar kirishini 2021 yilning yanvar oyiga qadar man qilmoqchi. Foto: Getty Images Bu haqda beIN Spors telekanali jurnalisti Tankredi Palmeri xabar bermoqda. Italiya chempionati o‘yinlari mart oyida koronavirus pandemiyasi tufayli to‘xtatib qo‘yilgan edi. Mamlakat futbol federatsiyasi prezidenti Gabriele Gravina turnir 17 may kunidan davom ettirilishi mumkinligi haqida aytgan bo‘lsa-da, u A Seriya joriy mavsumini sentabr-oktabr oylarigacha yakunlanishi ehtimolini ham rad etmagandi. Ma’lumot uchun, hozirgi kunga qadar Italiyada 152 ming kishida koronavirus aniqlangan bo‘lib, 19 468 kishi vafot etgan, 32 534 nafar kishi esa sog‘aygan.